מרדכי הכהן

**הרב מרדכי הכהן** (10 בדצמבר 1906, כ"ג בכסלו תרס"ז – 19 באפריל 1972, ה' באייר תשל"ב) היה רב, סופר וחוקר, איש היישוב הישן בירושלים. ומחשובי הוגיה של הציונות הדתית אביהם של האחים שמואל אבידור הכהן, פינחס פלאי ומנחם הכהן, וחמיו של הרב יחזקאל פוגל.

## ביוגרפיה
נולד בעיר העתיקה בירושלים לרב חנוך חיים הכהן, רב ותלמיד חכם שעלה עם משפחתו לארץ ישראל מטרנסילבניה בשנת 1900 בילדותו למד בישיבת עץ חיים. נישא לרבקה, נכדת הרב שמואל יצחק שור, ובתו של הרב אברהם צבי שור, מחבר ״שביבי א״ש״ ואב ב"ד חסידים שבירושלים.

התגורר ב"בתי מונקאטש" שבירושלים. בבחרותו הוסמך לרבנות על ידי הרב קוק והרב יוסף חיים זוננפלד.

על אף חינוכו השמרני כמסורת היישוב הישן בירושלים, גילה בצעירותו נטיות עצמאיות ותמך בציונות. מגיל צעיר קרא ספרות כללית בשפות שונות. ב-1924 היה מעשרת התלמידים הראשונים במכון למדעי יהדות של האוניברסיטה העברית. התנדב לגדוד העבודה ועסק בסלילת כבישים. בשנים הראשונות לאחר נישואיו עסק בהוראה ובניהול בית ספר. את ילדיו שלח למוסדות חינוך דתיים שבהם למדו גם לימודי חול.

את חייו הבוגרים הקדיש למחקר וכתיבה, ולמחייתו עבד כפקיד בכיר במשרד הדתות - יועץ לשר הדתות לענייני המקומות הקדושים ומנהל מחלקת המחקר של המשרד.

הרב הכהן נפטר ביום העצמאות שנת ה'תשל"ב, כבן 65 היה בפטירתו. הוא נטמן בהר הזיתים בירושלים.

לאחר מותו הנציחה עיריית ירושלים את זכרו ברחוב "נרות שבת" שבשכונת רמות על שם העיתון שהוציא.

### מפעלו הספרותי
מגיל צעיר גילה כישרון ספרותי ונטייה מחקרית. בשנות ה-40 ערך שבועון בשם "נרות שבת" ושיתף בכתיבתו את בניו - שמואל ופנחס. לימים יסדו הבנים את השבועון "פנים אל פנים" והוא פרסם בו מאמרים תורניים ומחקריים. פרסם מאמרי מחקר בביטאונה של הרבנות הצבאית "מחניים", שערך בנו מנחם.

כחובב ארץ ישראל, הקיף הכהן בכתיבתו ובמחקריו נושאים רבים הקשורים בארץ ובחידוש ההתיישבות בה. ב-1969 פרסם ספר על אבות רעיון חידוש יישוב ארץ ישראל. הוא כתב על המקומות הקדושים, מערת המכפלה, הר הזיתים ועוד. חיבה מיוחדת גילה לכותל המערבי והתמחה בתחום המקדש וגבולותיו. שנה לאחר מלחמת ששת הימים פרסם את הספר "הכותל המערבי: מקורות ומסורות".

בשנות ה-50 פרסם בהוצאת משרד הדתות את "דפים לחג", עלונים המוקדשים לחגי ישראל, הלכותיהם ומנהגיהם.

ב-1962 הוציא לאור את הספר "מדרש בראשית זוטא" מאת רבי שמואל בן נסים מסנות, בן המאה ה-13, מכתב יד, בתוספת הערות, ציוני מקורות ומבוא מקיף.

לאחר מותו הוקם מכון יד רמ"ה, שהוציא לאור חלק ניכר מכתביו.

### חיים אישיים
היה נשוי לרבקה. ולהם שבעה ילדים:
* הרב שמואל אבידור הכהן.
* פינחס פלאי.
* מנחם הכהן.
* טובה וכטפוגל (גיתית הכהן) - הייתה עיתונאית ב"פנים אל פנים", ולימים בשבועון "יום השישי", שבו ערכה את המדור לנשים, תחת שם העט ט. בת הרמה (ראשי תיבות: **הר**ב **מ**רדכי **ה**כהן).
* שרה.
* יהודית.
* אמרמה - הייתה נשואה ליחזקאל פוגל עד לפטירתה בטרם עת.

בין נכדיו: הסופרת אמונה אלון ודיקן בית הספר למשפטים שערי משפט פרופ׳ אביעד הכהן.

## מספריו ומחקריו
### מספריו וחיבוריו
* **על השבת בארצנו: קובץ מאמרים**, תש"ט, 1949
* **פרקי [[שואה]]**, תש"י, 1950
* **זכר למצות הקהל: מסכת דברים ולקט מקורות** תשי"ג, 1953
* **דפים למועדים: מקורות, הלכות ומנהגות** - סוכות, פסח, שבועות, ימים נוראים, בין המצרים, חנוכה, ט"ו בשבט, תשי"ד-תשט"ז, 1954–1956
* **בית הכנסת: מאמרים ומסות** בעריכת מרדכי הכהן תשט"ו, 1955
* **על התורה: מבחר אמרים לפרשיות השבוע**, תשט"ז, 1956
* **ערכי מידות בתורת [[הרמב"ם]]**, תשט"ז, 1956
* **אגדת זה היום: לכבוד [[יום העצמאות]] לישראל**, תשי"ז, 1957
* **[[טהרת המשפחה]] בישראל**, תשי"ט, 1959
* **סדר ז’ אדר: מקורות, מנהגות, סליחות ותפילות** תשכ"א, 1961
* **הר הזיתים במקורות ובמסורת ישראל** תשכ"ב, 1962
* **מדרש בראשית זוטא** - יצא לאור בפעם הראשונה מתוך כתב-יד עם מבוא וציוני מקורות, תשכ"ב, 1962
* **הכותל המערבי: מקורות ומסורות**, תשכ"ח, 1968
* **על הראשונים: אבות רעיון חידוש ישוב ארץ-ישראל**, תשכ"ט, 1969
* **רבי יוסף קארו**, תשכ"ט, 1969
* **מתקנות ומנהגות ירושלים**, תש"ל, 1970
* **המקומות הקדושים בארץ ישראל: תיאורים, תמונות ומפות**, תשל"א, 1971
* **מן התורה: מבחר לפרשיות השבוע**, תשל"א, 1971
* **יסודות היהדות** תשל"ב, 1972
* **הלכות והליכות**, תשל"ה, 1975
* **מבחר כתבים**, תשל"ה, 1975
* **מקדש מעט**, תשל"ה, 1975
* **אישים ותקופות**, תשל"ז, 1977
* **בעיני חז"ל**, תשל"ז, 1977
* **חידוש וחקר**, תשל"ז, 1977
* **הבית והעלייה**, תשל"ח, 1978
* **ישראל והזמנים**, תשמ"א, 1981
* **הכותל: קדושה, הלכה, מנהגים**, תשמ"א, 1981
* **הארץ הטובה**, תשמ"ד, 1984
* **ליד המעיין**, תש"נ, 1990

### מתרגומיו
* **[[אגדות היהודים]]** (מאת לוי גינצבורג) בתרגומו ועריכתו של מרדכי הכהן, תשכ"ו, 1966

### ממאמריו ומחקריו
* **יהושע בן נון הכובש הראשון: אישיותו, מפעליו ותקנותיו** - יובל המזרחי, עמ' נז-צג, תשי"ב, 1952
* **[[אימוץ ילדים]] לפי ההלכה**, סיני מח, תשכ"א, 1961
* **אמרו ובאמת אמרו** - ספר היובל לרבי חנוך אלבק, עמ' 177–187, תשכ"ג, 1963
* **האם מותר ל[[כהן]] ללמוד רפואה** - "תורה שבעל פה" חלק ו, מוסד הרב קוק, ירושלים, תשכ"ד, 1964
* **[http://www.daat.ac.il/daat/kitveyet/mahanaim/hinuh-habat.htm חינוך הבת לאור ההלכה]** - מחניים צח, תשכ"ה, 1965
* **מערת המכפלה במקורות ובמסורות** - מחניים קטז, עמ' 106–125, תשכ"ח, 1968
* **שלום במלחמות ישראל לאור ההלכה** - מחניים קכא עמ' 34–52, תשכ"ט, 1969
* **על ארץ ישראל לגבולותיה** - מחניים קכז, תשל"ב, 1972

## קישורים חיצוניים
* 
* 

## הערות שוליים

*
קטגוריה:אנשי היישוב ילידי הארץ
קטגוריה:חוקרי ארץ ישראל
קטגוריה:חוקרי תולדות עם ישראל
קטגוריה:בוגרי ישיבת עץ חיים
קטגוריה:מאה שערים: אישים
קטגוריה:יהודים הקבורים בהר הזיתים: חלקת הפרושים
קטגוריה:חוקרי המקומות הקדושים בישראל
קטגוריה:ישראלים שנולדו ב-1906
קטגוריה:ישראלים שנפטרו ב-1972